Artaxerxes 2. Mnemon
Store norske leksikon,Historie,Verdens historie og samtidshistorie,Asia,Perserrikets historie
Artaxerxes 2. Mnemon var konge av det gamle Perserriket fra 404 til 359 fvt, og sønn av Dareios 2. I 401 fvt. beseiret han sin bror Kyros (den yngre) som hadde samlet en stor hær for å gjøre opprør. Slaget sto ved Kunaxa i det nordlige Babylonia. Ti tusen greske soldater ble overlatt til seg selv etter slaget, midt i fiendens område. Deres marsj tilbake til Hellas er beskrevet av den samtidige greske forfatteren Xenofon.
Artaxerxes var blitt innviklet i grekernes stridigheter, men i 386 fvt. sluttet de fred med grekerne i den såkalte kongefreden (se Antialkidas), som bestemte at de greske byer i Lilleasia skulle tilhøre perserne. For øvrig var det forfallstid i riket under Artaxerxes 2.s regjering. Det gamle Egypt rev seg løs, og det var opprør i store deler av riket.Artaxerxes 2. skal ha vært far til 115 sønner og ha hatt flere hundre konkubiner. Da han døde i 359 fvt., ble han etterfulgt av sønnen Ochus, som tok navnet Artaxerxes 3. Les mer i Store norske leksikon Persia Det gamle Egypt